《西溪酬孙倚李珪二同年依韵》
宋代·李复

水部张员外，中书白舍人。
曾闻三绝句，同赏曲江春。
且逐追随旧，休悲老大身。
花今千树发，有底不来因。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。